
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 446 

31 Δεκεμβρίου 2015 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Κήρυξη εκτάσεως ως αναδασωτέας, εμβαδού 208,89 
τ.μ. στη θέση «Κεφαλόβρυσο» Τ.Κ. Ζήριας, ΔΕ Ερι- 

νεού, Δήμου Αιγιαλείας, Π.Ε. Αχαΐας. 1 

Κήρυξη δημόσιας δασικής έκτασης ως αναδασωτέ¬ 
ας, συνολικού εμβαδού Ε=170.920,00 τ.μ. στη θέση 
«Μετόχι» της κτηματικής περιφέρειας τ.κ. Θερμη- 
σίας του Δήμου Ερμιονίδας Περιφερειακής Ενό¬ 
τητας Αργολίδας, που καταστράφηκε λόγω πυρ¬ 


καγιάς. 2 

ΑΠΟΦΑΣΕΙ Σ 

Αριθμ. 170136/4742 (1) 


Κήρυξη εκτάσεως ως αναδασωτέας, εμβαδού 208,89 
τ.μ. στη θέση «Κεφαλόβρυσο» Τ.Κ. Ζήριας, ΔΕ Ερινε- 
ού, Δήμου Αιγιαλείας, Π.Ε. Αχαίας. 

Ο ΑΣΚΩΝ ΚΑΘΗΚΟΝΤΑ ΓΕΝΙΚΟΥ ΓΡΑΜΜΑΤΕΑ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΠΕΛΟΠΟΝΝΗΣΟΥ, 
ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ 

Έχοντας υπόψη: 

1. Τις διατάξεις των άρθρων 24 παρ. 1 και 117 παρ. 3 
του Συντάγματος της Ελλάδας. 

2. Τις διατάξεις του Ν. 3200/1955 «Περί διοικητικής 
αποκέντρωσης όπως αυτές τροποποιήθηκαν μεταγε¬ 
νέστερα». 

3. Τις διατάξεις του Ν. 3852/2010 «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης». 

4. Τις διατάξεις του Π.δ. 139/2010 (Α' 232) «Οργανισμός 
της Αποκεντρωμένης Διοίκησης Πελοποννήσου, Δυτικής 
Ελλάδας και Ιονίου». 

5. Τις Διατάξεις του άρθρου 56 του Ν. 4257/2014 (ΦΕΚ 
Α' 93), την πράξη 4 του Υπουργικού Συμβουλίου της 
06-02-2015 (ΦΕΚ Α'24) και η αριθμ. 5751/11-02-2015 διατα¬ 
γή του Υπουργείου Εσωτερικών και Διοικητικής Ανασυ¬ 
γκρότησης περί άσκησης καθηκόντων του Αρχαιότερου 
Γενικού Διευθυντή Αποκεντρωμένων Διοικήσεων όταν 
η θέση του Γενικού Γραμματέα είναι κενή. 


6. Τις διατάξεις των άρθρων 37, 38 παρ. 1, 41 παρ. 1 και 
3 του Ν. 998/1979 «Περί προστασίας δασών και δασικών 
εν γένει εκτάσεων», όπως αντικαταστάθηκαν από τις 
διατάξεις της παρ. 1 του άρθρου 35 του Ν. 4280/2014. 

7. Τις διατάξεις του άρθρου 120 του Ν. 1892/1990 «Για τον 
εκσυγχρονισμό και την ανάπτυξη και άλλες διατάξεις». 

8. Τις υπ’ αριθ. 160417/1180/08-07-1980 και 182447/ 
3049/24-09-1980 διαταγές του Υπουργείου Γεωργίας. 

9. Την υπ’ αριθ. 137759/11650/20-10-2015 αναφορά του 
Δασαρχείου Πατρών με την οποία προτείνεται η κήρυξη 
ως αναδασωτέας της αναφερόμενης στο θέμα έκτασης. 

10. Τη σύμφωνη γνώμη της Δ/νσης Δασών Αχαίας, 
αποφασίζουμε: 

Κηρύσσουμε ως Αναδασωτέα, με σκοπό την αποκατά¬ 
σταση με φυσική αναγέννηση ή τεχνητή αναδάσωση της 
δασικής βλάστησης που καταστράφηκε δια εκχερσώσε- 
ως, έκταση Δημόσιου Δάσους αείφυλλων πλατύφυλλων 
(πλατάνια κ,λπ.) με ποσοστό κάλυψης 70-80% εμβαδού 
208,89 τ.μ. στη θέση «Κεφαλόβρυσο» Τ.Κ. Ζήριας, ΔΕ 
Ερινεού, Δήμου Αιγιαλείας, Π.Ε. Αχαίας η οποία απο- 
τελείται από τα σημεία 11,12,13,6',2',Τ,10,11 όπως αυτά 
φαίνονται και περιγράφονται στο συνημμένο τοπογρα- 
φικό διάγραμμα κλίμακας 1:250 το οποίο συνοδεύει την 
παρούσα και έχει όρια: 

Βόρεια: Με αγρό και δάσος. 

Νότια: Με ρέμα Καλάνου. 

Ανατολικά: Με δάσος. 

Δυτικά: Με δάσος. 

Επιτρέπεται υποβολή κατ’ αυτής αίτησης ακύρωσης 
στο οικείο Διοικητικό Εφετείο (άρθρο 47 Ν. 3900/2010 
ΦΕΚ/213/τ.Α') μέσα σε προθεσμία (60) ημερών που αρ¬ 
χίζει από την επομένη της δημοσίευσης ή κοινοποίησής 
της (άρθρο 46 Π.δ. 18/1989 - ΦΕΚ/8/Α'). 

Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 14 Δεκεμβρίου 2015 

Ο Ασκών καθήκοντα Γ ενικού Γ ραμματέα 
Αποκεντρωμένης Διοίκησης 
ΔΙΟΝΥΣΙΟΣ ΠΑΝΑΓΙΩΤΟΠΟΥΛΟΣ 

Αριθμ. 102939/4477 (2) 

Κήρυξη δημόσιας δασικής έκτασης ως αναδασωτέας, 
συνολικού εμβαδού Ε=170.920,00 τ.μ. στη θέση «Με¬ 
τόχι» της κτηματικής περιφέρειας τ.κ. Θερμησίας του 
Δήμου Ερμιονίδας Περιφερειακής Ενότητας Αργολίδας, 
που καταστράφηκε λόγω πυρκαγιάς. 

Ο ΑΣΚΩΝ ΚΑΘΗΚΟΝΤΑ ΓΕΝΙΚΟΥ ΓΡΑΜΜΑΤΕΑ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΠΕΛΟΠΟΝΝΗΣΟΥ- 
ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ 

Έχοντας υπόψη: 

1. Τις διατάξεις του άρθρου 280 του Ν. 3852/2010 
(ΦΕΚ τ.Α'87/7-6-2010) «Νέα Αρχιτεκτονική της Αυτοδιοί¬ 
κησης και της Αποκεντρωμένης Διοίκησης - Πρόγραμμα 
Καλλικράτης». 

2. Τις διατάξεις του Π.δ. 139/2010 (ΦΕΚ τ.Α'232/27.12.2010) 
«Οργανισμός της Αποκεντρωμένης Διοίκησης Πελοπον- 
νήσου-Δυτικής Ελλάδας και Ιονίου». 

3. Την αριθμ. 20883/2671/26-2-2013 (ΦΕΚ τ.Γ' 278/ 
7-3-2013), απόφαση του Γενικού Γραμματέα Αποκεντρω¬ 
μένης Διοίκησης Πελοποννήσου-Δυτικής Ελλάδας και 
Ιονίου «Τοποθέτηση Προϊσταμένου της Δ/νσης Δασών 
Αργολίδας της Γενικής Δ/νσης Δασών και Αγροτικών 
Υποθέσεων». 

4. Τις διατάξεις του άρθρου 56 του Ν. 4257/2014 (ΦΕΚ 
τ.Α'93/14-4-2014) «Επείγουσες ρυθμίσεις αρμοδιότητας 
Υπουργείου Εσωτερικών». 

5. Την αριθμ. 4/6-2-2015 (ΦΕΚ τ.Α'24/6-2-2015) πράξη 
του Υπουργικού Συμβουλίου «περί αποδοχής παραιτή¬ 
σεων των Γ. Γραμματέων των Αποκεντρωμένων Διοι¬ 
κήσεων της Χώρας». 

6. Τις διατάξεις των άρθρων 24 παρ. 1 και 117 παρ. 3 
του Συντάγματος. 

7. Τις διατάξεις των άρθρων 38 παρ. 1 (όπως αντικατα- 
στάθηκε από το άρθρ. 35 παρ. 1 του Ν. 4280/2014 (ΦΕΚ 
τ.Α'159/8-8-2014) «Περιβαλλοντική αναβάθμιση Ρυθμίσεις 
δασικής νομοθεσίας και άλλες διατάξεις» και 41 παρ. 1 
του Ν. 998/1979 (ΦΕΚ τ.Α'289/29-12-1979) «Περί προστα¬ 
σίας των Δασών και των Δασικών εν γένει εκτάσεων 
της Χώρας» όπως ισχύει. 

8. Τις διατάξεις του Ν. 3208/2003 (ΦΕΚ τ.Α'303/24-12-2003) 
«Προστασία Δασικών Οικοσυστημάτων κ.λπ.» όπως τροπο¬ 
ποιήθηκε και ισχύει (σχετ. Ν. 4280/2014). 

9. Τ ις σχετικές με την κήρυξη εκτάσεων ως αναδα¬ 
σωτέων εγκύκλιες διαταγές του Υπουργείου Γεωργίας 
με αριθμ: α)160417/1180/8-7-1980 β) 182447/3049/24.9.1980 
γ) 168692/3318/5-10-1981 δ) 85144/1468/9-9-1992 και ε) 
60284/365/26-1-1994. 

10. Την αριθμ. Δ.Υ./18-9-2015 πρόταση της Δασοπόνου 
Μ. Σφήνα. 


11. Την αριθμ. 77070/3187/18-9-2015 Πρόταση της Δ/ 
νσης Δασών Αργολίδας. 

12. Το γεγονός ότι με την παρούσα απόφαση δεν προ- 
καλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Κηρύσσουμε ως αναδασωτέα, με σκοπό την με φυσι¬ 
κή ή τεχνητή αναγέννηση της δασικής βλάστησης που 
καταστράφηκε λόγω πυρκαγιάς, την Δημόσια δασική 
έκταση κατά την έννοια της παρ. 2 του άρθρ. 3 του 
Ν. 998/1979 όπως αντικαταστάθηκε από την παρ. 2 του 
άρθρ. 1 του Ν. 3208/2003 και η οποία εντάσσεται και 
ανήκει από άποψη ωφελιμότητας και θέσης, στην κα¬ 
τηγορία της παρ. 1 εδάφ. ε και σε κανένα εδάφιο της 
παρ. 2 του άρθρ. 4 του Ν. 998/1979, συνολικού εμβα¬ 
δού Ε=170.920,00τ.μ. που βρίσκεται στη θέση «Μετόχι» 
της κτηματικής περιφέρειας τ.κ. θερμησίας του Δήμου 
Ερμιονίδας Περιφερειακής Ενότητας Αργολίδας, απει¬ 
κονίζεται δε στο από 18-9-2015 τοπογραφικό διάγραμμα 
με κλίμακα 1:4000 που συνέταξε η Δασοπόνος Μαρία 
Σφήνα της Δ/νσης Δασών Αργολίδας και ορίζεται από 
τα περιμετρικά στοιχεία (1, 2, 3, 4, 5, 6, 7, 8, 9,10, .., 48, 
49, 50, 51, 52, 53, 54, 55,1), θεωρημένο από τον προϊστά¬ 
μενο της Δ/νσης Δασών Αργολίδας και συνοδεύει την 
παρούσα απόφαση. 

Η έκταση των 170.920,00 τ.μ. συνορεύει: 

- Ανατολικά: Με δασική έκταση. 

- Δυτικά: Με χωματόδρομο προς Αδέρες και πέραν 
αυτού με δασική έκταση. 

- Βόρεια: Με δασική έκταση. 

- Νότια: Με δασική έκταση. 

Σκοπός της κήρυξης της ανωτέρω Δημόσιας δασι¬ 
κής έκτασης ως αναδασωτέας είναι η διατήρηση του 
χαρακτήρα αυτής ως δασικής έκτασης, ο αποκλεισμός 
διάθεσής της για άλλη χρήση και η αποκατάσταση της 
καταστραφείσης δασικής βλάστησης, κυρίως από τα 
δασοπονικά είδη, φοινική άρκευθο - βένια (ϋυηίρθίτιε 
Ρίιοίπίοβα), πουρνάρια (ΟυοΓουε οοοοίίθΓα), σχίνα (ΡίεΙαοίε 
Ιθηϋεουδ), αγριελιές (ΟΙοα ΕυΓορβα ίάχ εγίνοεΐπε) και 
ασπάλαθο (ΟαΙγοοΙοηηο νίΙΙοεα). 

Κατά της ανωτέρω απόφασης μπορεί να ασκηθεί αίτη¬ 
ση ακύρωσης, ενώπιον του Διοικητικού Εφετείου Τρίπο¬ 
λης, από κάθε φυσικό ή νομικό πρόσωπο που έχει έννομο 
συμφέρον, άρθρο 46 του Π.δ. 18/1989 (ΦΕΚ τ.Α'8/9-1-1989). 

Από τις διατάξεις της απόφασης αυτής δεν προκα- 
λείται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 19 Νοεμβρίου 2015 

Ο Ασκών καθήκοντα Γ ενικού Γ ραμματέα 
Αποκεντρωμένης Διοίκησης 
ΔΙΟΝΥΣΙΟΣ ΠΑΝΑΓΙΩΤΟΠΟΥΛΟΣ 

